So wars aach an sellem Owend. De Ältscht am Stammdisch war de Alt Daniel, der war schun 1866 im Krieg debei gewesst, näwerm hot de Groß Kall gehockt, der wu 70/71 mitgemacht hatt un de Jingscht, des war es Wewwers Otto, der grad erscht vum Krieg hämkumm war un es große Wort gefiehrt hot: Kamerade! so hot er gesaat, ich bin als ääfacher  Grenadier eigerickt un hab glei, ganz allää, drei Gefangene uf äämol gemacht. Dodefor hab ich es Eiserne Kreiz kriet. Dann hab ich  als Unneroffizier  die ganz Maderialschlacht vun Werdö mitgemacht un hab jetzt  als Feldwewwel  des traurische End vum Krieg erläwe misse!